CONSILIUL JUDEŢEAN MUREŞ
DIRECŢIA GENERALĂ DE ASISTENŢĂ SOCIALĂ ŞI PROTECŢIA COPILULUI MUREŞ
Tg.Mureş, str. Trebely, nr.7, telefon 211561, fax 211012

 
					                                  Nr. 4200 / 15.08.2005

EXPUNERE DE MOTIVE
la proiectul de hotărâre privind  aprobarea statului de funcţii al 
 Direcţiei Generale de Asistenţă Socială şi Protecţia Copilului Mureş 

	În conformitate cu prevederile art. 13 alin. (1), lit. „d” din Regulamentul de Organizare şi Funcţionare a Direcţiei Generale de Asistenţă Socială şi Protecţia Copilului Mureş, aprobat prin Hotărârea Consiliului Judeţean Mureş nr. 61/2005, 
Având în vedere Hotărârea nr. 3/12.08.2005 a Colegiului Director al Direcţiei Generale de Asistenţă Socială şi Protecţia Copilului Mureş, se propune spre aprobare Consiliului Judeţean Mureş, proiectul de hotărâre privind aprobarea statului de funcţii al instituţiei.
Astfel, în cadrul Complexului de servicii pentru copilul cu handicap Sighisoara, care are aprobat prin statul de funcţii un număr de 80 de posturi, cu respectarea prevederilor anexei nr.1 la Hotărârea Guvernului nr.539/09.06.2005 privind aprobarea Nomenclatorului instituţiilor de asistenţă socială şi a structurii orientative de personal, se propune schimbarea naturii unor posturi din statul de funcţii al complexului, aprobat prin Hotărârea nr.61/23.06.2005 al Consiliului Judeţean Mureş, după cum urmează:
	Ţinând cont de faptul că în urma celor două concursuri organizate pentru ocuparea posturilor vacante din cadrul centrului au rămas vacante un număr de 16 posturi şi pe considerentul că în partea rezidenţială a centrului vor fi copii cu handicap sever se propune transformarea  unui număr de 13 posturi vacante (educator specializat „S” – 6 posturi; educator specializat „M” – 1 post; educator specializat „M” – 1 post; psiholog – 1 post; ergoterapeut – 1 post; logoped – 1 post; asistent social „S” – 1 post; artterapeut – 1 post) în 10 posturi de infirmier, 1 post de inspector de specialitate si 2 posturi de asistent medical.	
Transformarea şi ocuparea acestor posturi va asigura personalul necesar pentru derularea activităţilor în bune condiţii şi se va realiza o economie semnificativă la fondul de salarizare, 10 dintre posturile cu studii superioare neocupate urmând a fi transformate în posturi cu studii medii sau profesionale.
	La Centrul de Recuperare şi Reabilitare Neuropsihiatrică Brîncoveneşti postul de contabil IA va fi transformat în economist I.
Se propune schimbarea postului în economist I, în conformitate cu prevederile art.6 şi 7 din Ordonanţa Guvernului nr.9/2005, prin care se prevede că, promovarea persoanelor care au absolvit studii de nivel superior într-un domeniu care să cuprindă activitatea respectivă, se face prin transformarea postului pe care acestea erau încadrate într-un nivel superior, asigurându-le o creştere cu până la 20% a salariului de bază avut.
	La Serviciul intervenţie în regim de urgenţă, abuz, neglijare, trafic, migrare, telefonul copilului se transformă postul de şef serviciu – psiholog, în şef serviciu – consilier juridic. 
Având în vedere faptul că, în cadrul acestui serviciu există deja un post de psiholog, se propune schimbarea naturii postului de şef serviciu, având funcţia de execuţie de psiholog, în postul de şef serviciu cu funcţia de execuţie de consilier juridic, ţinând cont şi de faptul că, în colaborare cu Organizaţia Salvaţi Copiii se va derula un program de interes naţional „Prevenirea şi combaterea exploatării prin muncă a copiilor” – PIN 4/2005, care va necesita pentru soluţionarea problemelor care se vor ivi si pregătire juridică.	
În temeiul prevederilor art. 104 alin. 1 lit. b din Legea nr. 215/2001 privind administraţia publică locală, vă rugăm respectuos ca pe baza celor arătate mai sus a modifica , statul de funcţii al Direcţiei Generale de Asistenţă Socială şi Protecţia Copilului Mureş, conform anexei la prezenta.
	Faţă de cele de mai sus, propunem aprobarea proiectului de hotărâre.

             DIRECTOR EXECUTIV,                                               
                  DOMBY CAROL                         	          
       V ă z u t 
							    SECRETAR GENERAL,
      	         IOAN TOGĂNEL

                                                                                                                                                            PROIECT       
ROMÂNIA       	     ROMÂNIA                                                       
                           JUDEŢUL MUREŞ
                           CONSILIUL JUDEŢEAN

H O T Ă R Â R E A  N R.  ______
din  ______________ 2005
privind  modificarea statului de funcţii al  Direcţiei Generale
 de Asistenţă Socială şi Protecţia Copilului Mureş 

 Consiliul Judeţean Mureş, 
 Văzând expunerea de motive a Direcţiei Generale de Asistenţă Socială şi Protecţia Copilului Mureş nr. 4200/15.08.2005, privind aprobarea statului de funcţii al Direcţiei Generale de Asistenţă Socială şi Protecţia Copilului Mureş, 
Având în vedere Hotărârea nr.3 din 12 august 2005 a Colegiului Director al Direcţiei Generale de Asistenţă Socială şi Protecţia Copilului Mureş,
În temeiul prevederilor art. 104 alin. (1),  lit.”b”  şi ale art. 109 alin. (1) din Legea 
nr. 215/2001 privind administraţia publică locală,	
					
h o t ă r ă ş t e :

	Art. 1. Statul de funcţii al Direcţiei Generale de Asistenţă Socială şi Protecţia Copilului Mureş, aprobat prin Hotărârea Consiliului Judeţean Mureş nr.61 din 23 iunie 2005, se modifică, astfel:
a)	În cadrul „Complexului de servicii pentru copilul cu handicap Sighişoara” un număr de 13 posturi vacante (educator specializat „S” – 6 posturi, educator specializat „M” – 2 posturi, psiholog – 1 post, ergoterapeut – 1 post, logoped – 1 post, asistent social „S” – 1 post artterapeut – 1 post) se vor transforma în 10 posturi de infirmier, un post de inspector şi 2 posturi de asistent medical;
b)	În cadrul Centrului de Recuperare şi Reabilitare Neuropsihică Brâncoveneşti se transformă postul de contabil treapta IA în economist gradul I; 
c)	În cadrul „Serviciului intervenţie în regim de urgenţă, abuz, neglijare, trafic, migrare, telefonul copilului” se transformă postul de şef serviciu – psiholog în şef serviciu – consilier juridic. 

Art. 2. Cu ducerea la îndeplinirea a prezentei hotărâri se încredinţează conducerea Direcţiei Generale de Asistenţă Socială şi Protecţia Copilului Mureş. 

 P R E Ş E D I N T E,						 											      AVIZAT PENTRU LEGALITATE
           Lokodi Edita Emőke 		                          P.SECRETAR GENERAL,
       Iosib Viorel
 DIRECTOR EXECUTIV